stanford-oval/wikipedia huggingface dataset:
639
נפטרו

לאחר פטירת דגוברט הראשון ממלכתו חולקה לבניו - נויסטריה לזיגיברט השלישי וממלכה מאוחדת של נויסטריה ובורגונדיה לכלוביס השני.
ראו גם

ילידי 639‎
נפטרים ב-639‎
Ashlyn

Ashlyn (בעברית: אשלין) הוא אלבום הבכורה של הזמרת-יוצרת האמריקאית אש. האלבום יצא לאור ב-7 במאי 2021 על ידי חברת התקליטים Mom + Pop. מתוך האלבום יצאו שישה סינגלים.
רקע

לפני צאתו של האלבום Ashlyn, הכריזה אש כי האלבום יהיה "קשור למחשבות, כנה ועמוק, מלא בסיפורי חווייתיים עם פחד וכאב שהופך את הדברים הקשים האלה לשמחה ולעצמאות".
רשימת רצועות

| Ashlyn> מס' | Ashlyn> שם | Ashlyn> משך | Ashlyn>  | Ashlyn>  | Ashlyn>  | Ashlyn>  | Ashlyn>  | Ashlyn>  | Ashlyn>  |
| --- | --- | --- | --- | --- | --- | --- | --- | --- | --- |
| 1. | Till Forever Falls Apart (ביחד עם פיניאס או'קונל)   | 3:42 |  |  |  |  |  |  |  |
| 2. | I'm Fine  | 2:16 |  |  |  |  |  |  |  |
| 3. | Love Is Not Enough  | 3:09 |  |  |  |  |  |  |  |
| 4. | When I'm Older  | 2:50 |  |  |  |  |  |  |  |
| 5. | Me Without You  | 3:09 |  |  |  |  |  |  |  |
| 6. | Save Myself  | 3:44 |  |  |  |  |  |  |  |
| 7. | Taylor  | 2:47 |  |  |  |  |  |  |  |
| 8. | Not Mad Anymore  | 3:42 |  |  |  |  |  |  |  |
| 9. | Always  | 3:34 |  |  |  |  |  |  |  |
| 10. | Moral of the Story  | 3:21 |  |  |  |  |  |  |  |
| 11. | Serial Monogamist  | 3:08 |  |  |  |  |  |  |  |
| 12. | Ryne’s Song  | 4:01 |  |  |  |  |  |  |  |
| 13. | Kansas  | 4:16 |  |  |  |  |  |  |  |
| 14. | Moral of the Story (בהשתתפות נייל הורן)   | 3:18 |  |  |  |  |  |  |  |
| משך כולל: | משך כולל: | 47:03 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  ארצות הברית | בילבורד 200 | 194 |
|  ארצות הברית | מצעד ה-Heatseekers | 2 |
|  ארצות הברית | מצעד האלבומים העצמאיים | 31 |
|  ארצות הברית | מצעד האלבומים האלטרנטיביים | 18 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 במאי 2021 | תקליטור • תקליט • הורדה דיגיטלית • סטרימינג • מארז תקליטורים • קלטת שמע | Mom + Pop |  |
הערות שוליים

1 2  "ASHLYN" MY DEBUT ALBUM. OUT MAY 7, twitter (באנגלית)
↑  Ashe Confirms Debut album 'Ashlyn', clashmusic
↑  Ashlyn by Ashe (באנגלית בריטית), נבדק ב-2021-04-07
↑  Ashe - Ashlyn CD (באנגלית בריטית), נבדק ב-2021-04-07
↑  Ashe - Ashlyn Vinyl (באנגלית בריטית), נבדק ב-2021-04-07
↑  Ash - Ashlyn Deluxe Album Box with Autographed Poster (באנגלית בריטית), נבדק ב-2021-04-07
| --- | --- |
בקרת זהויות :  MusicBrainz release group: 884ddba8-d3d3-46dc-8ebf-73c8db002124
50 השחקנים הגדולים בתולדות ה-NBA

רשימת 50 השחקנים הגדולים בהיסטוריית ה-NBA (נקראת גם נבחרת ה-50 של כל הזמנים ביובל ה-NBA או 50 הגדולים של ה-NBA) נבחרה בשנת 1996 בתור ציון חמישים השנים שעברו מאז הקמתה של ליגת ה-NBA. הרשימה כוללת את חמישים השחקנים שנבחרו כטובים ביותר וכמשפיעים ביותר בחצי המאה הראשונה של ה-NBA, ומבוססת על ההופעות ברמה המקצוענית, ספורטיביות, יכולת מנהיגות, ומידת התרומה להתפתחות משחק הכדורסל. השחקנים שזכו לכבוד חייבים לשחק חלק נכבד מהקריירה שלהם ב-NBA, והם נבחרו מבלי תשומת לב לעמדה בה הם משחקים. בנוסף ל-50 השחקנים הגדולים, נבחרו באותו זמן גם עשרת המאמנים הטובים ביותר ועשר הקבוצות הטובות ביותר בעונה בהיסטוריה של ה-NBA.
הרשימה הוכרזה על ידי קומישנר ה-NBA דייוויד סטרן באוקטובר 1996 בניו יורק, במקום שבו נחתם ההסכם על הקמת הליגה החדשה ב-6 ביוני 1947. ההכרזה פתחה עונה שלמה שבה חגגו את מלאת 50 השנים להיווסדות ה-NBA. השחקנים הנבחרים התאספו בקליבלנד שבאוהיו, במהלך סוף שבוע האולסטאר של ה-NBA‏ 1997; רק שלושה נפקדו מהאירוע: פיט מרוויץ', שנפטר בגיל 40 ב-1988 (יוצג באירוע על ידי שני ילדיו); שאקיל אוניל, שהיה פצוע ולא יכול היה להגיע; וג'רי וסט, שעבר ניתוח באותו זמן. בזמן הכרזת הרשימה, אחד עשר שחקנים מתוכה היו פעילים בליגה.
שחקנים שנבחרו > הליך הבחירה

הרכבת הרשימה התבססה על הצבעה ללא דירוג של חמישים חברי פאנל מיוחד. 16 מחברי הפאנל היו כדורסלני עבר שהצביעו על שחקנים בתפקידם במגרש; 13 מחברי הפאנל היו אנשי תקשורת הספורט; ו-21 מחברי הפאנל היו נציגי קבוצות בליגה: ג'נרל מנג'רים, מאמנים ראשיים וחברי הנהלה. מבין קבוצת הבוחרים האחרונה, שבעה היו כדורסלני עבר. על שחקני עבר שהשתתפו בבחירת הרשימה נאסר להצביע בעד עצמם. רק שלושה שחקנים מבוחרי הרשימה (ביל בראדלי, ג'וני קר ובוב לניר) לא נבחרו אליה. כל 50 השחקנים ברשימה הם חברים בהיכל התהילה של הכדורסל (ביל שרמן ולני וילקינס נבחרו פעמיים; הן כשחקנים והן כמאמנים).
מאמנים שנבחרו

לצד בחירת 50 השחקנים הגדולים בתולדות ה-NBA, נבחרו גם עשרה מאמנים כמאמנים הגדולים בתולדות ה-NBA. כל עשרת המאמנים חברים בהיכל התהילה של הכדורסל. נתוני המאזן ומספר האליפויות להלן נכונים למועד הבחירה.
| מאמן | לאום | קבוצות | מאזן | אליפויות | תוארי מאמן השנה | שנת צירוף להיכל התהילה |
| --- | --- | --- | --- | --- | --- | --- |
| רד אאורבך | ארצות הברית ארצות הברית | וושינגטון קפיטולס (1946–1949)  טרי-סיטיז בלאק הוקס (1949–1950)   בוסטון סלטיקס (1950–1965) | 938–479 | 9 | 1 | 1969 |
| צ'אק דיילי | ארצות הברית ארצות הברית | קליבלנד קאבלירס (1982)  דטרויט פיסטונס (1983–1992)   ניו ג'רזי נטס (1992–1994)   אורלנדו מג'יק (1997–1999) | 638–437 | 2 | – | 1994 |
| ביל פיץ' | ארצות הברית ארצות הברית | קליבלנד קאבלירס (1970–1979)  בוסטון סלטיקס (1979–1983)   יוסטון רוקטס (1983–1988)   ניו ג'רזי נטס (1989–1992)  לוס אנג'לס קליפרס (1994–1998) | 944–1106 | 1 | 2 | 2019 |
| רד הולצמן | ארצות הברית ארצות הברית | מילווקי/סנט לואיס הוקס (1954–1965)  ניו יורק ניקס (1967–1982) | 696–604 | 2 | 1 | 1986 |
| פיל ג'קסון | ארצות הברית ארצות הברית | שיקגו בולס (1989–1998)  לוס אנג'לס לייקרס (1999–2004, 2005–2011) | 1155–485 | 11 | 1 | 2007 |
| ג'ון קונדלה | ארצות הברית ארצות הברית | מיניאפוליס לייקרס (1948–1959) | 423–302 | 5 | – | 1995 |
| דון נלסון | ארצות הברית ארצות הברית | מילווקי באקס (1976–1987)  גולדן סטייט ווריורס (1988–1995)   ניו יורק ניקס (1995–1996)   דאלאס מאבריקס (1997–2005)  גולדן סטייט ווריורס (2006–2010) | 1335–1063 | – | 3 | 2012 |
| ג'ק רמזי | ארצות הברית ארצות הברית | פילדלפיה 76' (1968–1972)   באפלו ברייבס (1972–1976)   פורטלנד טרייל בלייזרס (1976–1986)   אינדיאנה פייסרס (1986–1988) | 864–783 | 1 | – | 1992 |
| פט ריילי | ארצות הברית ארצות הברית | לוס אנג'לס לייקרס (1981–1990)   ניו יורק ניקס (1991–1995)   מיאמי היט (1995–2003, 2005–2008) | 1210–694 | 5 | 3 | 2008 |
| לני וילקינס | ארצות הברית ארצות הברית | סיאטל סופרסוניקס (1969–1972, 1977–1985)   פורטלנד טרייל בלייזרס (1974–1976)   קליבלנד קאבלירס (1986–1993)   אטלנטה הוקס (1993–2000)  טורונטו ראפטורס (2000–2003)   ניו יורק ניקס (2004–2005) | 1332–1155 | 1 | 1 | 1998 |
עשר הקבוצות הגדולות ביותר

כמו כן נבחרו עשר הקבוצות הגדולות בתולדות ה-NBA, אשר כולן זכו באליפות ה-NBA:
| עונה | קבוצה | מאזן | מאמן | סגל הקבוצה |
| --- | --- | --- | --- | --- |
| 1964/1965 | בוסטון סלטיקס | 62–18 | רד אאורבך | ביל ראסל, סם ג'ונס, קיי. סי. ג'ונס, ג'ון האבליצ'ק, סאץ' סנדרס, טום היינסון, וילי נאולס, לארי זיגפריד, ג'ון תומפסון, מל קאונטס, רון בונהם, גרי וורד, בבו נורדמן |
| 1966/1967 | פילדלפיה 76' | 68–13 | אלכס האנום | וילט צ'מברלין, האל גריר, צ'ט ווקר, לוציוס ג'קסון, בילי קנינגהם, ואלי ג'ונס, מאט גוקאס, לארי קוסטלו, ביל מלקיוני, דייב גאמבי, בוב וייס |
| 1969/1970 | ניו יורק ניקס | 60–22 | רד הולצמן | וולט פרייז'ר, ויליס ריד, דייב דבושר, דיק בארנט, ביל בראדלי, קאזי ראסל, מייק ריורדן, דייב סטלוורת', נייט באומן, ביל הוסקט, דון מיי, ג'ון וורן |
| 1971/1972 | לוס אנג'לס לייקרס | 69–13 | ביל שרמן | וילט צ'מברלין, ג'רי וסט, גייל גודריץ', האפי היירסטון, ג'ים מקמילן, פט ריילי, פלין רובינסון, לירוי אליס, ג'ון טראפ, ג'ים קלמונס, קית' אריקסון |
| 1982/1983 | פילדלפיה 76' | 65–17 | בילי קנינגהם | מוזס מלון, ג'וליוס ארווינג, מוריס צ'יקס, בובי ג'ונס, אנדרו טוני, קלינט ריצ'רדסון, מארק אייברוני, קלמון ג'ונסון, פרנקלין אדוארדס, רג'י ג'ונסון, ארל קרטון, מארק מקנמרה |
| 1985/1986 | בוסטון סלטיקס | 67–15 | קיי. סי. ג'ונס | לארי בירד, קווין מקהייל, רוברט פאריש, דניס ג'ונסון, דני איינג', ביל וולטון, סקוט ודמן, ג'רי סיסטינג, ריק קרלייל, גרג קייט, סם וינסנט, דייוויד ת'רדקיל |
| 1986/1987 | לוס אנג'לס לייקרס | 65–17 | פט ריילי | מג'יק ג'ונסון, כרים עבדול-ג'באר, ג'יימס וורת'י, ביירון סקוט, איי. סי. גרין, מייקל קופר, מייקל תומפסון, קורט רמביס, בילי תומפסון, וס מת'יוז, אדריאן בראנץ', מייק סמרק |
| 1988/1989 | דטרויט פיסטונס | 63–19 | צ'אק דיילי | אייזיאה תומאס, ג'ו דיומרס, מארק אגוויר, ביל ליימביר, דניס רודמן, ויני ג'ונסון, ג'ון סאלי, ריק מהורן, ג'יימס אדוארדס, מייקל ויליאמס, ג'ון לונג, פניס דמבו |
| 1991/1992 | שיקגו בולס | 67–15 | פיל ג'קסון | מייקל ג'ורדן, סקוטי פיפן, הוראס גרנט, ג'ון פקסון, ביל קרטרייט, בי. ג'יי. ארמסטרונג, סקוט ויליאמס, ויל פרדו, קרייג הודג'ס, קליף לווינגטון, סטייסי קינג, בוב האנסן |
| 1995/1996 | שיקגו בולס | 72–10 | פיל ג'קסון | מייקל ג'ורדן, סקוטי פיפן, דניס רודמן, טוני קוקוץ', רון הרפר, לוק לונגלי, סטיב קר, ביל ונינגטון, ג'אד בושלר, רנדי בראון, ג'ון סאלי, ג'יימס אדוארדס, דיקי סימפקינס, ג'ייסון קאפי, ג'ק האלי |
ראו גם

קבוצת השנה ה-25 של ה-NBA
קבוצת השנה ה-35 של ה-NBA
קבוצת השנה ה-75 של ה-NBA
קבוצת כל הזמנים של ה-ABA
ביל ראסל, זכה ביותר אליפויות מכל שחקן אחר
מייקל ג'ורדן, נחשב בעיני רבים לכדורסלן הטוב ביותר בכל הזמנים
שאקיל אוניל, אחד מהסנטרים הגדולים ביותר בכל הזמנים
וילט צ'מברלין המחזיק בשיאים רבים בקליעה וקליטת כדורים חוזרים
ג'רי וסט. מצלליתו של וסט הוכן הלוגו של ליגת ה-NBA
ג'ורג' מייקן, השחקן הוותיק ביותר ברשימה
ג'ון סטוקטון, מלך החטיפות והאסיסטים של ה-NBA בכל הזמנים
דייב בינג, הפך ב-2009 לראש העיר של דטרויט, לאחר ששיחק שם ברוב הקריירה שלו
כרים עבדול-ג'באר בקליעת "וו השחקים" שהייתה סימן ההיכר של משחקו
EVGA

| --- | --- |

 נתונים כלליים
 סוג:  חברה פרטית
 מייסדים:  אנדרו האן קית' רוכפורד
 תקופת הפעילות:  13 באפריל 1999 – הווה (25 שנים)
 מיקום המטה:  בראה, קליפורניה, ארצות הברית ארצות הברית וסנטה קלרה, קליפורניה, ארצות הברית ארצות הברית
 ענפי תעשייה:  אלקטרוניקה
 מוצרים עיקריים:  חומרת מחשבים
 עובדים:  250+
  
 www.evga.com
 
EVGA Corporation, או בקיצור EVGA, היא חברה אמריקנית העוסקת בייצור והפצה של חומרת מחשבים. בין המוצרים אותן החברה מייצרת נמנים לוחות אם, ספקי כוח, פתרונות לקירור מים, מארזי מחשב, עכברי גיימינג, מחשבים ניידים ייעודיים לגיימינג, ועד 2022 עסקה גם בייצור ומכירת כרטיסי מסך מבוססי ליבת GeForce של אנוידיה. החברה נוסדה ב-13 באפריל 1999, ומשרדיה שוכנים בבראה (אנ') ובסנטה קלרה שבקליפורניה.
מוצרים

כיום, קו המוצרים של החברה כולל ספקי כוח, לוחות אם, ואביזרי חומרה נלווים. החברה החלה את דרכה בייצור כרטיסי מסך לשוק הביתי עבור חברת אנוידיה, כאשר הכרטיסים הראשונים שיוצרו על ידה השתייכו לסדרת RIVA TNT2 שיצאה ב-1999.
בשלב מאוחר יותר, נכנסה החברה לעסקי הייצור של לוחות אם למחשבים אישיים. תחילה, הוגבלה החברה בייצור לוחות אם מבוססי ערכות השבבים של אנוידיה (Nvidia nForce) בלבד; מצב זה נמשך עד 2009, השנה בה החליטה אנוידיה לצאת מעסקי לוחות האם. בנובמבר 2008 החלה EVGA לייצר את לוח האם הראשון שלה שהיה מבוסס ערכת שבבים תוצרת אינטל. הלוח, שהיה מבוסס ערכת השבבים X58, תמך במערך SLI של שלושה כיוונים (3-way‏ SLI; כלומר, לוח האם מכיל שלושה חריצי PCIe X16 אליהם ניתן לחבר שלושה כרטיסי מסך במערך SLI). בהמשך, המשיכה החברה לייצר לוחות אם דומים תחת המותג "EVGA Classified" שיועדו עבור חובבי המהרה ובחלקם תמיכה ביותר אפיקי PCIe X16 על ידי הוספת שבבי NF200 תוצרת אנוידיה שתפקידם "לדבר" עם ערכת השבבים ולהרחיב את התמיכה של ערכת השבבים ביותר אפיקים.
ביוני 2021 החלה החברה לשווק לוחות אם תואמי AMD מבוססי ערכת השבבים X570 של AMD.
מוצרים > הפסקת שיתוף הפעולה עם אנוידיה

ב-16 בספטמבר 2022 הכריזה EVGA על יציאה מעסקי כרטיסי המסך והפסקת שיתוף הפעולה עם אנוידיה. בזמן ההכרזה, כ-80% מרווחי החברה נבעו ממכירות כרטיסי מסך. מנכ"ל החברה, אנדרו האן, הודיע כי החברה אינה מעוניינת לשתף פעולה עם חברות מתחרות כגון AMD או אינטל, וכי לא מתוכננת מכירה עתידית של החברה. כמו כן, הסביר האן כי ההתנהלות של אנוידיה עם שותפיה העסקיים גרמה קשיים בשמירה על שולי רווח עקביים, ולכן החברה תתמקד במוצרים אחרים רווחיים יותר כגון ספקי כוח.
הכרזה זו הגיעה בסמוך להכרזה של אנוידיה על יציאת סדרה 40 (RTX 4000) של GeForce. כתוצאה מכך, הכריזה החברה כי עד לסוף 2022 תמשיך במכירת המלאי הקיים של כרטיסי הסדרה הקודמת, סדרה 30, על מנת להשלים את הליך סיום השותפות עם אנוידיה.
הערות שוליים

1 2  updated, Tyler Wilde last (2022-09-16). "EVGA is reportedly so sick of working with Nvidia that it's going to stop making graphics cards altogether". PC Gamer (באנגלית). נבדק ב-2023-02-08.
↑  End of the line for NVIDIA chipsets, and that's official, ZDNET (באנגלית)
↑  EVGA X58 SLI, EVGA
↑  Announcing EVGA's X58 Classified, EVGA
↑  Gavin Bonshor, EVGA Releases the X570 Dark: First Ryzen Motherboard from EVGA, Built for OC, www.anandtech.com
↑  EVGA Terminates Relationship With Nvidia, Leaves GPU Business, GameSpot (באנגלית אמריקאית)
↑  Norem, Josh (2022-09-16). "Bombshell: EVGA Terminates Relationship with Nvidia". ExtremeTech (באנגלית אמריקאית). נבדק ב-2023-02-08.
| --- | --- |
בקרת זהויות :  ISNI: 0000 0004 0547 9073 
כרטיס מסך מדגם GeForce GTX 580 תוצרת החברה
AEC Reliance

| --- | --- |

 מאפיינים כלליים
 יצרן:  Associated Equipment Company (אנ') (AEC)
 שנות ייצור:  1979–1954
 הרכבה:  בריטניה בריטניה
 מודל קודם:  AEC Regal IV (אנ')
 מודל אחריו:  ליילנד טייגר 
 אורך:  9,144 מ"מ (30 רגל)  10,972 מ"מ (36 רגל)  11,887 מ"מ (39 רגל)
 רוחב:  2,500 מ"מ
 גובה:  3,000 מ"מ
 מפרט טכני
 מנוע:  6 צילינדרים, 7.7 ליטר המפיק 90–140 כ"ס (מנוע דיזל מסוג "AH470")  6 צילינדרים, 8.2 ליטר המפיק 135–182 כ"ס (מנוע דיזל מסוג "AH505")  6 צילינדרים, 9.6 ליטר המפיק 125–159 כ"ס (מנוע דיזל מסוג "AH590")  6 צילינדרים, 11.3 ליטר המפיק 150–192 כ"ס (מנוע דיזל מסוג "AH691")  6 צילינדרים, 12.4 ליטר המפיק 160–265 כ"סמ(מנוע דיזל מסוג "AH760")
 הילוכים:  תמסורת ידנית מתוצרת "ZF Friedrichshafen" (אנ')
 
AEC Reliance היה אוטובוס חד-קומתי, אשר יוצר במספר תצורות על ידי יצרנית הרכב הכבד Associated Equipment Company (אנ') (AEC) בין השנים 1954–1979 בבריטניה
ממאפייני "AEC Reliance"

יוצרו 3 סוגי מרכבים: אורך 9.14 מטר, 10.9 מטר, 11.8 מטר (מנובמבר 1967)
1-2 דלתות כניסה באמצעות מדרגות (אוטובוס רצפה (קומה) גבוהה (אנ'))
מנוע דיזל תת-רצפתי 6 צילינדרים: 7.7 ליטר, 8.2 ליטר, 9.6 ליטר, 11.3 ליטר, 12.4 ליטר
ייצוא דגמי "AEC Reliance" לאוסטרליה

חברת "Canberra Bus Service" מעיר הבירה קנברה רכשה 92 יחידות מדגם "AH470" ו-28 יחידות "AH505", חברת "Brisbane Transport" רכשה 3 יחידות מדגם "AH470", ו-40 יחידות מדגם "AH590".
חברת האוטובוסים "McVicar's Bus Service" (אנ') רכשה 44 יחידות לתפעול בעיר סידני.
חברת האוטובוסים "Municipal Tramways Trust" (אנ') רכשה מספר יחידות.
גלריה

דגם "AEC Reliance" מודל "MU3R"
דגם "AEC Reliance"
דגם "AEC Reliance" מודל "MU3R"
דגם "AEC Reliance" מודל "6U3ZR"
דגם "AEC Reliance" מודל "6U3ZR"
ראו גם

AEC 761T
AEC רגאל VI
הערות שוליים

↑  מנועי "AEC" לאחר מלחמת העולם השנייה / ראו מנוע AH470
↑  מנועי "AEC" לאחר מלחמת העולם השנייה / ראו מנוע AH505
↑  חברת ssociated Equipment Company (AEC) הייתה יצרנית כלי רכב בריטית שבנתה אוטובוסים, שלדות אוטובוסים ומשאיות משנת 1912 ועד 1979. כמעט ולא נעשה שימוש בשם Associated Equipment Company, במקום זאת החברה נסחרה תחת המותגים AEC ו- ACLO
↑  דגם "AEC Reliance", שנת 1972 londonbusmuseum.com/museum-exhibits/single-decker-buses
↑  עכשיו aec באורך 12 מטר עבור הממלכה המאוחדת, 24 בנובמבר 1967 (דגם "Reliance 691") archive.commercialmotor.com/article
↑  צי מורשת actbus.net/heritage-fleet
↑  שירות חברת האוטובוסים "McVicar's Bus Service" (שירותי האוטובוסים של מקוויקר - לידקומב) fleetlists.busaustralia.com/nsw
640

שנת 640 היא השנה ה-40 במאה ה-7. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

קיסריה נכבשה מידי הביזנטים על ידי המוסלמים.
נפטרו

רב חנינא גאון, ראש ישיבת סורא.
2 באוגוסט – סוורינוס, אפיפיור
ראו גם

ילידי 640‎
נפטרים ב-640‎
EVA אייר

איירבוס A330-200 של החברה בצביעת הלו קיטי
EVA אייר (הגייה: אִי.וִי.אֵיי אֵייר; מנדרינית: 長榮航空 הגייה במנדרינית: צ'אנגרונג האנגקונג; אנגלית: EVA Air) היא חברת תעופה טאיוואנית שבסיסה נמצא בנמל התעופה הבין-לאומי טאויואן המשרת את בירת המדינה טאיפיי.
בשנת 2019 זכתה במקום השישי בתואר 'חברות התעופה הטובות ביותר'.
תולדות החברה

החברה נוסדה במרץ 1989. ובתחילה הייתה אמורה להיקרא "אוורגרין איירוויז", אך בגלל הדמיון לשם של חברת המטענים "אוורגרין אינטרנשיונל" הוחלט שהיא תיקרא אווה אייר.
כמה חודשים לאחר היווסדה, באוקטובר 1989 הזמינה החברה 26 מטוסים מהחברות בואינג ומקדונל דגלאס בסכום כולל של 3.6 מיליארד דולר.
בשנת 1991 החלה החברה את טיסותיה כשהיא משתמשת במטוס בואינג 767-200ER וטסה ליעדים מרכזיים באזור המזרח הרחוק.
בשנת 1992 קיבלה החברה את מטוסה הראשון מדגם בואינג 747-400 ובעקבות קבלתו פתחה החברה קו בין יבשתי ראשון ללוס אנג'לס.
כבר בשנת 1994 טסה החברה ל-22 יעדים בכל רחבי העולם.
בשנת 1995 קיבלה החברה את מטוסה הראשון מחברת מקדונל דאגלאס MD-11.
בשנת 2000 החלה החברה בחידוש צי המטוסים לטווח ארוך שלה כשהזמינה מטוסים מדגמי בואינג 777 וכן לראשונה מטוסי איירבוס A330.
בשנת 2013 הצטרפה החברה לברית סטאר אלייאנס.
צי המטוסים

צי המטוסים של החברה נכון לפברואר 2021:
| כלי טיס | בצי | בהזמנה | נוסעים> J | נוסעים> K | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- |
| ATR 72-600 | 2 | — | — | — | 70 | 70 |  |
| איירבוס A321-200 | 22 | — | 8 | — | 176 | 184 |  |
| איירבוס A330-200 | 3 | — | 24 | — | 228 | 252 |  |
| איירבוס A330-300 | 9 | — | 30 | — | 279 | 309 |  |
| בואינג 777-300ER | 34 | — | 38 | 64 | 221 | 323 |  |
| בואינג 777-300ER | 34 | — | 39 | 56 | 238 | 333 |  |
| בואינג 777-300ER | 34 | — | 39 | 56 | 258 | 353 |  |
| בואינג 787-9 | 4 | 4 | 26 | — | 278 | 304 |  |
| בואינג 787-10 | 8 | 9 | 34 | — | 308 | 342 |  |
 צי המטענים
| בואינג 777F | 5 | 3 |  |  |  |  |  |

| סה"כ | 87 | 16 |  |  |  |  |  |
הערות שוליים

↑  כבר שנה חמישית: קטאר איירווייז היא חברת התעופה הטובה בעולם, באתר כלכליסט, 19 ביוני 2019
↑  "EVA Air fleet".
↑  באתר החברה
EXPTIME

שרטוט סכמתי של היררכיית מחלקות הסיבוכיות
בתורת הסיבוכיות, מחלקת הסיבוכיות EXPTIME (נקראת גם EXP או DEXPTIME) היא קבוצת כל בעיות ההכרעה הניתנות לפתרון באמצעות מכונת טיורינג דטרמיניסטית  בזמן  O(2^{p(n)}) כאשר  O הוא סימון אסימפטוטי ו p(n) הוא פולינום.
ניתן גם להגדיר את EXPTIME בצורה הבאה:
{\mbox{EXPTIME}}=\bigcup _{k\in \mathbb {N} }{\mbox{ DTIME }}\left(2^{n^{k}}\right)
מבחינת היררכיית מחלקות הסיבוכיות בזמן ובמקום, ידוע כי מתקיים:
וכמו כן, ידוע ממשפט ההיררכיה בזמן(אנ') וממשפט ההיררכיה במקום (אנ') כי:
P  \subsetneq  EXPTIME   and   NP  \subsetneq  NEXPTIME   and   PSPACE  \subsetneq  EXPSPACE
כך שלפחות אחת משלוש ההכלות הראשונות ואחת משלוש ההכלות האחרונות צריכה להיות הכלה של ממש, אך לא ידוע על אחת כזו. רוב המומחים מאמינים שכל ההכלות הן הכלות של ממש. כמו כן, אם P=NP, אזי EXPTIME=NEXPTIME, מחלקת הסיבוכיות של הבעיות שפתירות בזמן אקספוננציאלי על ידי מכונת טיורינג לא דטרמיניסטית.. ליתר דיוק, EXPTIME  \neq  NEXPTIME אם"ם קיימת שפה דלילה הנמצאת ב-NP ולא ב-P.
EXPTIME שלמות

בעיית הכרעה תיקרא EXPTIME-שלמה אם היא נמצאת ב-EXPTIME ומכל בעיה ב-EXPTIME קיימת רדוקציה פולינומית אליה. במילים אחרות, קיימים אלגוריתמים הרץ בזמן פולינומי שמשנה את הקלט של בעיות ב-EXPTIME לקלט לבעיה EXPTIME-שלמה עם אותה התשובה. בעיות EXPTIME-שלמות נחשבות כבעיות הקשות ביותר ב-EXPTIME. בעיות אלו בוודאות לא שייכות ל-P, וזוהי מסקנה הנובעת ממשפט ההיררכיה בזמן.
אחת הבעיות הלא כריעות החשובות בתורת הסיבוכיות היא בעיית העצירה. גרסה יותר בסיסית של בעיה זו היא האם מכונת טיורינג דטרמיניסטית עוצרת על מילת קלט תוך לכל היותר k צעדים. בעיה זו שייכת ל-EXPTIME כיוון שהרצה טריוויאלית של המכונה דורשת זמן ריצה של  O(k), כאשר k מקודד ב log(k) ביטים. היא EXPTIME-שלמה כיוון שניתן להשתמש בה כדי להכריע האם מכונת טיורינג שפותרת בעיה ב-EXPTIME מקבלת את הקלט שלה בכמות אקספוננציאלית של צעדים. בעיה זו כשנכתבת בבסיס אונרי היא P-שלמה.
דוגמאות

דוגמאות נוספות לבעיות EXPTIME-שלמות ניתן למצוא במשחקים מוכללים, כגון:
שחמט (בעיה בה ניתן לשחק שחמט על לוח בגודל n על n, עם 2n כלי משחק לכל שחקן).
דמקה.
גו (עם חוקי קו יפניים).
קל לראות כי משחקים אלה הם ב-EXPTIME, היות שניסיון נאיבי לפתור אותם ייקח מספר אקספוננציאלי של צעדים. למרות זאת, ישנם משחקים מוכללים שיכולים להימשך מספר פולינומי של צעדים בגודל הלוח, והם לרוב PSPACE-שלמים.
דוגמה נוספת לבעיות EXPTIME-שלמות הן מעגלים תמציתיים. מעגלים תמציתיים הם מכונות פשוטות שמשמשות לתיאור של גרפים במקום קטן מאקספוננציאלי. הם מקבלים 2 מספרים של קודקודים בגרף כקלט, ופולטים האם יש צלע ביניהם בגרף. בעבור הרבה בעיות גרפים P-שלמות בהן הגרף מיוצג באמצעות מטריצת שכנות, פתרון אותה הבעיה עם מעגל תמציתי זו בעיה EXPTIME-שלמה, היות שהקלט קטן אקספוננציאלית.
הערות שוליים

↑  Christos Papadimitriou (1994). Computational Complexity. Addison-Wesley. ISBN 0-201-53082-1. Section 20.1, page 491.
↑  שפה דלילה היא שפה שקיים עבורה פולינום f, כך שכמות המילים בשפה באורך n חסום על ידי f(n)
↑  Juris Hartmanis, Neil Immerman, Vivian Sewelson. Sparse Sets in NP-P: EXPTIME versus NEXPTIME. Information and Control, volume 65, issue 2/3, pp.158–181. 1985. At ACM Digital Library
↑  Chris Umans. "CS 21: Lecture 18 notes" (PDF). אורכב מ-המקור (PDF) ב-2010-07-20. נבדק ב-2014-06-30. Slide 10.
↑  Aviezri Fraenkel and D. Lichtenstein (1981). "Computing a perfect strategy for n×n chess requires time exponential in n". J. Comb. Th. A (31): 199–214.
↑  J. M. Robson (1984). "N by N checkers is Exptime complete". SIAM Journal on Computing. 13 (2): 252–267. doi:10.1137/0213018.
↑  J. M. Robson (1983). "The complexity of Go". Information Processing; Proceedings of IFIP Congress. pp. 413–417.
↑  Papadimitriou (1994), section 20.1, page 492.
| מחלקות סיבוכיות חשובות (נוספות) |
| --- | --- | --- |
| נחשב מעשי | NL • P • ZPP • RP • BPP • BQP • PTAS • APX |  |
| ככל הנראה בלתי מעשי | NP‏ • NP-קשיות • co-NP ‏ • PP ‏ • #P ‏ • PSPACE |  |
| נחשב כבלתי מעשי | EXPTIME • NEXPTIME • ‏EXPSPACE • ‏ELEMENTARY • ‏PR • ‏R • ‏RE • ‏ALL |  |
| היררכית מחלקות | ההיררכיה הפולינומית • ההיררכיה האקספוננציאלית • ההיררכיה הבוליאנית • ההיררכיה האריתמטית • היררכית גרזגרצ'יק |  |
| משפחות של מחלקות | מערכת הוכחה אינטראקטיבית • ‏DTIME • NTIME • ‏DSPACE • ‏NSPACE |  |
AEG

| --- | --- |

 נתונים כלליים
 מייסדים:  אמיל רתנאו 
 תקופת הפעילות:  1883 – 2 באוקטובר 1996 (כ־113 שנים) 
 חברת אם:  דיימלר בנץ 
 חברות בנות:  AEG factories at Humboldthain  VEM Sachsenwerk  Leitz Wetzlar  Kohlenveredlung und Schwelwerke  VEB Stahl- und Walzwerk Hennigsdorf  Vereinigte Isolatorenwerke  Neue Automobil Gesellschaft  Bank Elektrischer Werte  Hydrawerk  Elektrowatt  Sächsische Elektrizitäts-Lieferungs-Gesellschaft  Hartung-Jachmann  Elektrizitäts-Lieferungs-Gesellschaft  Lloyd Dynamowerke  Thüringer Electricitäts-Lieferungs-Gesellschaft  טלפונקן 
 מיקום המטה:  פרנקפורט 
 ענפי תעשייה:  יצרן תעופה וחלל, תעשיית הרכב, תעשיית האלקטרוניקה, תעשיית מכשירי חשמל ביתיים 
 מוצרים עיקריים:  מכשירי חשמל ביתיים 
 יו"ר:  Gérard Charles Édouard Thériault 
 עובדים:  11,000 (נכון ל־1995) 
  
 www.aeg.com
 
לוגו AEG הייחודי לישראל, שכלל ניקוד לאותיות לועזיות
בניין AEG בברלין. אדריכל: פטר ברנס
מייבש שיער של AEG מ-1935
מפציץ AEG G.VI מתוצרת AEG, מלחמת העולם הראשונה
מגנטופון, רשמקול, 1935
AEG (קרי: אָה אֶה גֶה. בגרמנית: Allgemeine Elektricitäts-Gesellschaft, מילולית: חברת חשמל כללית) היה תאגיד גרמני למוצרי חשמל. התאגיד נוסד ב-1883 על ידי התעשיין והיזם היהודי-גרמני אמיל רתנאו, אביו של שר החוץ הראשון של רפובליקת ויימאר, ולתר רתנאו. החברה והמותג זכו ליוקרה עקב הקפדה על עיצוב, אמינות וחדשנות טכנולוגית, עם זאת מעיבה על תדמית החברה תקופת מלחמת העולם השנייה, בה העסיקה עובדי כפייה וסיפקה תשתיות למחנה ההשמדה אושוויץ. כיום החברה עצמה התפרקה. זכויות השימוש בשם לצורך מכירה של מוצרי חשמל נמצאים כיום בידי תאגיד אלקטרולוקס.
היסטוריה > מן הייסוד ועד תחילת המשטר הנאצי

ב-1883 רכש רתנאו את הזיכיון לשימוש בפטנטים של תומאס אלווה אדיסון באירופה והקים את חברת Deutsche Edison-Gesellschaft für angewandte Elektricität (חברת אדיסון הגרמנית ליישומי חשמל). ב-1887 שינה את שם החברה ל-AEG. בתחילה ייצרה ושיווקה החברה מוצרי צריכה כנורות להט, גנרטורים ומנועים חשמליים אך בהמשך התפרשה לתחום הפקת והולכת חשמל בזרם חילופין ברחבי אירופה והקימה תחנות כוח.
ב-1907 שכרה החברה את המעצב והאדריכל פטר בֶּרֶנס (Behrens) כמעצב הבית האחראי על כל תחום העיצוב כולל עיצוב מוצר, לוגו, פרסום ואף אדריכלות בנייני החברה. ברנס שימש כמעצב הבית של AEG עד מותו ב-1940 והקנה למוצריה זהות מודרניסטית אחידה. בכך היה ברנס, שתוארו היה "יועץ אמנותי", למעצב התעשייתי הראשון בקנה מידה נרחב. בין עובדיו של ברנס ב-AEG נמנה גם האדריכל ולטר גרופיוס.
החברה הייתה פעילה בתכנון וביצוע רכבות חשמליות, כלי רכב חשמליים מנועיים וייצור רכיבים כממסרים, שנאים, כבלי הולכת חשמל וציוד לתחנות כוח כגון טורבינות. בנוסף פעלה בתחום מוצרי הצריכה כגון נורות, מייבשי שיער (פיתוח של AEG), תנורים חשמליים, מדיחי כלים, מקררים חשמליים (1929), רשמקולים (פיתוח של AEG, ‏1935) ועוד. ב-1910 החלה AEG לייצר מטוסים.
בשנת 1915 נפטר מייסד החברה, אמיל רתנאו.